Hy het sy naam gekry omdat sy varsgesaagde hout, wat voorheen baie in die maak van planke gebruik is, vreeslik stink. Sy hout is ook van ’n swakker gehalte as dié van die ware stinkhoutboom.
Nog ‘n boom wat maklik vir ’n witstinkhout aangesien kan word is die hophout, wat vroeër as ’n Celtis-spesie geklassifiseer was.
Dit is oor die algemeen gebruik vir die maak van planke, rakke, jukke, ligte meubels of handvatsels vir gereedskap.
Witstinkhout kan ook in houers geplant word en reageer goed op snoei. Hulle is wêreldwyd gewild as ’n bonsai.